b"\n_START_ARTICLE_\nEx\xc3\xa8rcit de l'Aire espanyol\n_START_SECTION_\nEstructura operativa\n_START_PARAGRAPH_\nLa unitat operativa habitual \xc3\xa9s l'ala, composta per dos o tres esquadrons, cada un dels quals est\xc3\xa0 integrat per 18 o 24 avions. Aix\xc3\xad, l'Ala 15, amb base a Saragossa, la formen dos esquadrons amb 18 avions F-18 cadascun.\n_START_SECTION_\nCodificaci\xc3\xb3 i numerals\n_START_PARAGRAPH_\nLes aeronaus que utilitzen les Forces A\xc3\xa8ries s\xc3\xb3n identificades amb una o dues lletres seguides de dos n\xc3\xbameros que figuren pintats en els fuselatges. El primer nombre correspon a la unitat a qu\xc3\xa8 pertanyen, i el segon, a l'orde en qu\xc3\xa8 es van incorporar a esta. _NEWLINE_La lletra o lletres, corresponen a l'\xc3\xbas. Aix\xc3\xad, C significa ca\xc3\xa7a bombarder; A, atac; P, patrulla; T, transport; E, ensenyan\xc3\xa7a; D, busca i salvament; H, helic\xc3\xb2pter; K, cisterna; V veler (vol sense motor), i U, utilitari._NEWLINE_Exemple: el F-18 amb el numeral C-15-08 en la cua \xc3\xa9s el 15\xc3\xa9 tipus d'avi\xc3\xb3 de ca\xc3\xa7a que arriba a l'ex\xc3\xa8rcit de l'aire (l'Eurofigther Typhoon \xc3\xa9s el C-16) i \xc3\xa9s l'octau aparell a ingressar en este. En el morro o en el fuselatge porten un numeral que concreta la unitat en qu\xc3\xa8 es troben i l'orde d'arribada a la dita unitat. Exemple: el Quart F-18 a arribar a l'ala 12 tindr\xc3\xa0 en el morro el numeral 12-04._NEWLINE_Algunes versions d'avions en servici com a versions biplaces de caces o versions cisternes de transports afegixen una altra lletra per a diferenciar la seua funci\xc3\xb3, i tenen un orde d'arribada a l'ex\xc3\xa8rcit de l'aire diferent del de les altres versions. _NEWLINE_Dins de les unitats els esquadrons es numeren amb el numeral de la unitat seguit del numeral de l'esquadr\xc3\xb3 formant una sola xifra. Exemple: el segon esquadr\xc3\xb3 de l'ala 11 ser\xc3\xa0 l'esquadr\xc3\xb3 112, i el primer de l'ala 35 ser\xc3\xa0 el 351."